Edith Randam-Rogers

Edith Randam-Rogers (16. märts 1913 Tallinn – 6. veebruar 2005 Denver, USA) oli eesti kirjandus- ja keeleteadlane.

Elulugu
Ta lõpetas 1941. aastal Tallinna Linna Tütarlaste Kommertsgümnaasiumi. 1944. aastal põgenes Saksamaale, kust 1948. aastal siirdus Ameerika Ühendriikidesse. Lõpetas 1961. aastal Colorado Ülikooli Denveris hispaania keele alal bakalaureusekraadiga (BA). Sai õpinguiks Fulbrighti stipendiumi ja õppis 1961–1962 ka Madridi Ülikoolis. 1962. aastal sai Colorado osariigis Boulderis magistrikraadi (MA) hispaania kirjanduses ja 1968. aastal Colorado Ülikoolis Denveris doktorikraadi väitekirjaga "The Open Code of Ballads". Oli 1966–1967 Denveris Colorado Ülikoolis instruktor, 1968–1972 assistant prof., 1972–1979 associate professor, 1979. aastast hispaania keele ja kirjanduse professor. Oli American Association of Teachers of Spanish and Portugese liige.

Teadustöö
Töid hispaaniakeelsest kirjandusest.

Teoseid
 El color en la poesia española del Renacimiento y del Barroco. // Rev. Filol. Española (1964) 47
 Clothing as a Multifarious Ballad Symbol. // Western Folklore (1975) 34
 The Perilous Hunt: Symbols in Hispanic and European Balladry. Kentucky, 1980.

Viited

Kirjandus
 Edith Rogers-Randam keeleteaduse doktoriks. // Vaba Eesti Sõna (1968) 1. IX
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 105
 Vaba Eesti Sõna (2005), 15. III (nekroloog).
  

Eesti kirjandusteadlased
Eesti keeleteadlased
Sündinud 1913
Surnud 2005